Кыка кӧр

Кыка кöр – том йöзлöн гожся кадö ворсöм.
Нимъяс
Ворсöм нимъяс: «Кыка кöр» (Бадьёль, Вӧльдін, Носим, Пöдчерем), «Кыка кер» (Немдін), «Пöла кöр» (Пожӧг), «Чур, гозъя!» (Паль, Придаш, Час), «Гозъя кöр» (Одыб), «Гозъя падöс» (Разыб), «Кöрйöн ворсöм» (Вачöртыдiн, Веньдiн) «Чутiкысь ворсны» (Поёл), «Стобйысь ворсны» (Абъячой), «Кыка дечöн пышъялöм» (Придаш).
Ворсанног
Ворсысьяс сувталöны öта-мöд бöрсяньыс гозйöн да кутчысьöны кинас. Насянь некымын воськолöн водзынджык мышкöн сулалö куталысь. Медбöръя (либö медводдза) гозйыс друг чепöсйö водзö, медым кытшовтны куталысьöс öтар-мöдар боксяньыс да кутчысьны кинас. Куталысьлы колö кыйны на пиысь кодöскö. Кодi кольö гозтöг (либö кодöс кутасны), пондас кутасьны. Выльöн артмöм гоз сувтö водзö (бöрö), а бöръя (медводдза) гозъя бара котöртö.

 Ӧшмӧсъяс 
 Коми ворсöм да гаж: тöрыт да талун / Лöсьöдiсны Л.Н. Камбалова, А.Н. Рассыхаев. – Сыктывкар: Кола, 2007. – 76 л.б. 
 Коми календар. 2009 во / Дасьтiс  А.Н. Рассыхаев. – Сыктывкар: Кола, 2008. – 385 л.б.
 Рассыхаев А.Н. Чинки, Киколь да Геч: Коми йӧзкостса ворсӧмъяс. – Сыктывкар: Кола, 2011. – 64 л.б.

Категория:Ворсӧм